ΑΠΟΦΑΣΗ ΤΗΣ ΕΠΙΤΡΟΠΗΣ της 27ης Ιουλίου 1994 σχετικά με ορισμένα μέτρα προστασίας που αφορούν τη σπογγώδη εγκεφαλοπάθεια των βοοειδών και για την ακύρωση των αποφάσεων 89/469/ΕΟΚ και 90/200/ΕΟΚ (94/474/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/118/ΕΟΚ (2), και ιδίως το άρθρο 10 παράγραφος 4,

την οδηγία 89/662/ΕΟΚ του Συμβουλίου της 11ης Δεκεμβρίου 1989 σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (3), όπως τροποποιήθηκε τελευταία από την οδηγία 92/118/ΕΟΚ, και ιδίως το άρθρο 9,

Εκτιμώντας:

ότι έχουν αναφερθεί κρούσματα σπογγώδους εγκεφαλοπάθειας των βοοειδών (BSE) στο Ηνωμένο Βασίλειο-

ότι, με σκοπό την προστασία της υγείας των ζώων και της δημόσιας υγείας στην Κοινότητα, η Επιτροπή θέσπισε την απόφαση 89/469/ΕΟΚ της 28ης Ιουλίου 1989 για τη λήψη ορισμένων προστατευτικών μέτρων κατά της σπογγώδους εγκεφαλοπάθειας των βοοειδών στο Ηνωμένο Βασίλειο (4), όπως τροποποιήθηκε τελευταία από την απόφαση 90/261/ΕΟΚ (5), την απόφαση 90/200/ΕΟΚ της 9ης Απριλίου 1990 που αφορά πρόσθετες απαιτήσεις για ορισμένους ιστούς και όργανα σχετικά με τη σπογγώδη εγκεφαλοπάθεια των βοοειδών (BSE) (6), όπως τροποποιήθηκε τελευταία από την απόφαση 90/261/ΕΟΚ, την απόφαση 92/290/ΕΟΚ της 14ης Μαΐου 1992 όσον αφορά ορισμένα μέτρα προστατευτικά κατά της σπογγώδους εγκεφαλοπάθειας των βοοειδών στο Ηνωμένο Βασίλειο (7), την απόφαση 94/381/ΕΚ της 27ης Ιουνίου 1994 για τη θέσπιση ορισμένων μέτρων προστασίας που αφορούν τη σπογγώδη εγκεφαλοπάθεια των βοοειδών και τη χορήγηση πρωτεϊνών από θηλαστικά (8), καθώς και την απόφαση 94/382/ΕΚ της 27ης Ιουνίου 1994 περί εγκρίσεως εναλλακτικών συστημάτων θερμικής επεξεργασίας για την επεξεργασία ζωικών αποβλήτων προέλευσης μηρυκαστικών με σκοπό την αδρανοποίηση των παθογόνων παραγόντων της σπογγώδους εγκεφαλοπάθειας (9)-

ότι λόγω των μέτρων που ελήφθησαν στο ΗΒ η επιδημία της BSE επί του παρόντος παρουσιάζει εξασθένιση-

ότι παρέχονται συνεχώς νέες πληροφορίες και η κατάσταση πρέπει να επανεξετάζεται συνεχώς-

ότι η Επιτροπή πραγματοποίησε λεπτομερή εξέταση της κατάστασης και όλων των σχετικών επιστημονικών πληροφοριών σε συνεργασία με την επιστημονική κτηνιατρική επιτροπή-

ότι η απαγόρευση της διατροφής μηρυκαστικών με κρεατάλευρο και οστεάλευρο (ΜΒΜ) από μηρυκαστικά, τον Ιούλιο του 1988, αποτέλεσε το βασικό μέτρο ελέγχου της BSE. ότι, η απαγόρευση αυτή δεν ήταν πλήρως αποτελεσματική έτσι ώστε να αποφευχθεί η εκδήλωση BSE σε βοοειδή που γεννήθηκαν στο διάστημα μεταξύ Ιουλίου 1988 και Ιανουαρίου 1991-

ότι, σύμφωνα με τη γνώμη της επιστημονικής κτηνιατρικής επιτροπής, μπρεί να παραταθεί η ισχύς των κανόνων για την εμπορία ζώντων μόσχων ηλικίας κάτω των έξι μηνών από το ΗΒ-

ότι, ωστόσο, δεν πρέπει να αντικατασταθεί η εμπορία των πιο ηλικιωμένων ζώντων βοοειδών, έως την ημερομηνία που θα έχει τεθεί καταλλήλως σε εφαρμογή η απαγόρευση χρήσης πρωτεΐνης μηρυκαστικών στα σιτηρέσια μηρυκαστικών-

ότι η επιστημονική κτηνιατρική επιτροπή έχει συστήσει όπως το βόειο κρέας με κόκκαλα από το ΗΒ θα πρέπει να διατίθεται σε εμπορία μόνο εάν προέρχεται από αγέλες που δεν είχαν κρούσματα BSE κατά τα προηγούμενα έξι έτη- ότι για τέτοιο κρέας δεν απαιτούνται περαιτέρω ενέργειες που αφορούν την απομάκρυνση ορισμένων ιστών στα κράτη μέλη περιορισμού-

ότι το βόειο κρέας από μονάδες του ΗΒ στις οποίες εκδηλώθηκε περιστατικό BSE κατά τα προηγούμενα έξι έτη πρέπει να υποβάλλεται σε τέτοια επεξεργασία έτσι ώστε να δεικνύεται ότι έχουν αφαιρεθεί οι ιστοί που μπορεί να περιέχουν παράγοντες μολυσματικότητας της BSE-

ότι βάσει της απόφασης 94/382/ΕΟΚ έχουν θεσπιστεί πρότυπα για την παραγωγή κρατάλευρου και οστεάλευρου που περιέχουν υλικό μηρυκαστικών για ολοκλήρωση την Κοινότητα- ότι τα πρότυπα αυτά πρέπει να τεθούν σε εφαρμογή το αργότερο την 1η Ιανουαρίου 1995-

ότι το ΗΒ δεν θα πρέπει να στέλνει κρεατάλευρο και οστεάλευρο που περιέχουν υλικό μηρυκαστικών σε άλλες χώρες, εκτός εάν έχει υποβληθεί σε επεξεργασία σύμφωνα με τα πρώτυπα αυτά-

ότι η επιστημονική κτηνιατρική επιτροπή έχει διατυπώσει την ανάγκη αυστηρής εφαρμογής και αστυνόμευσης των σχετικών με την BSE κανόνων-

ότι είναι ανάγκη να τροποποιηθούν οι διατάξεις των αποφάσεων 89/469/ΕΟΚ και 90/200/ΕΟΚ, όπως έχει τροποποιηθεί, σύμφωνα με τις συστάσεις της επιστημονικής κτηνιατρικής επιτροπής-

ότι, για λόγους σαφήνειας, κρίνεται κατάλληλο να θεσπιστεί νέα απόφαση και να καταργηθούν οι αποφάσεις 89/469/ΕΟΚ και 90/200/ΕΟΚ-

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Το Ηνωμένο Βασίλειο δεν πρέπει να στέλνει από την επικράτειά του προς την επικράτεια των λοιπών κρατών μελών:

- ζώντα βοοειδή που δεν είναι ηλικίας κάτω των έξι μηνών, τα οποία φέρουν κατάλληλη σήμανση ταυτοποίησης (δηλαδή, ψυχρή ταινία ή δερμοστιξία) που εγγυάται την τήρηση του παρόντος σημείου,

- ζώντα βοοειδή που γεννήθηκαν από αγελάδες για τις οποίες διατυπώθηκε υποψία ή επιβεβαιώθηκε ύπαρξη BSE.

2. Παρά ταύτα, οι διατάξεις της παραγράφου 1 δεν ισχύουν για βοοειδή που γεννήθηκαν εκτός της επικράτειας του ΗΒ και τα οποία στη συνέχεια εισήλθαν στο ΗΒ μετά από την 1η Ιανουαρίου 1991.

3. Το Ηνωμένο Βασίλειο πρέπει να χρησιμοποιεί πλήρως αρχεία ηλεκτρονικών υπολογιστών για να διασφαλίζει την ταυτοποίηση των ζώων.

4. Το υεγιονομικό πιστοποιητικό που προβλέπεται στην οδηγία 64/432/ΕΟΚ του Συμβουλίου της (10) και το οποίο συνοδεύει τα βοοειδή που στέλνονται από το Ηνωμένο Βασίλειο πρέπει να συμπληρωθεί από τα ακόλουθα:

"ζώα σύμφωνα με την απόφαση 94/474/ΕΚ της Επιτροπής της 27ης Ιουλίου 1994 σχετικά με τη σπογγώδη εγκεφαλοπάθεια των βοοειδών".

5. Τα κράτη μέλη που παραλαμβάνουν από το Ηνωμένο Βασίλειο ζώντα βοοειδή ηλικίας κάτων των έξι μηνών και τα οποία φέρουν ειδική σήμανση πρέπει να διασφαλίζουν ότι:

α) τα ζώα παραμένουν στις εγκαταστάσεις που ορίζονται στο πιστοποιητικό-

β) τα μετακινούνται από τις εγκαταστάσεις μόνον για να κατευθυνθούν απευθείας προς τον τόπο σφαγής και πριν από την ηλικία των έξι μηνών-

γ) τα ζώα επιτρέπεται να μετακινηθούν προς τον τόπο σφαγής μόνον μετά από έγκριση των αρμοδίων αρχών.

Άρθρο 2

Όλα τα βοοειδή τα οποία, κατά την πριν το θάνατο επιθεώρηση που διεξήχθη σύμφωνα με το κεφάλαιο VI του παραρτήματος Ι της οδηγίας 64/433/ΕΟΚ του Συμβουλίου (11), δεικνύουν κλινική υποψία της BSE πρέπει να κρατούνται και να σφάζονται χωριστά και ο εγκέφαλός τους πρέπει να υποβάλεται σε ιστολογική εξέταση για αποδεικτικά στοιχεία ύπαρξης BSE. Εάν επιβεβαιωθεί η ύπαρξη BSE πρέπει να καταστρέφονται τα σφάγια και τα σπλάγχνα τους.

Άρθρο 3

1. Το Ηνωμένο Βασίλειο δεν πρέπει να στέλνει από την επικράτειά του προς την επικράτεια των λοιπών κρατών μελών:

α) υλικό μηρυκαστικών και προϊόντα που περιέχουν τέτοιο υλικό, όπως περιγράφεται στο άρθρο 1 παράγραφος 1 της απόφασης 94/382/ΕΚ, τα οποία παρήχθησαν πριν από την 1η Ιανουαρίου 1985-

β) τους ακόλουθους ιστούς και όργανα, καθώς και προϊόντα που περιέχουν τέτοιους ιστούς και όργανα, τα οποία προέρχονται από βοοειδή ηλικίας άνω των έξι μηνών κατά τη σφαγή:

- εγκεφάλους,

- νωτιαίο μυελό,

- θύμο,

- αμυγδαλές,

- σπλήνα,

- έντερα-

γ) τους ακόλουθους ιστούς και όργανα που προέρχονται από βοοειδή:

- ιστό πλακούντα,

- καλλιέργειες κυττάρων βόειας προέλευσης,

- ορρό, συμπεριλαμβανομένου του ορρού εμβρύων μόσχων,

- πάγκρεας, επινεφρίδια, όρχεις, ωοθήκες και υποφύσεις.

2. Ωστόσο, οι διατάξεις της παραγράφου 1 στοιχείο γ) δεν ισχύουν για βοοειδή που γεννήθηκαν εκτός της επικράτειας του Ηνωμένου Βασιλείου και τα οποία στη συνέχεια εισήλθαν στο Ηνωμένο Βασίλειο μετά από την 1η Ιανουαρίου 1991 ή για ιστούς και όργανα που προέρχονται από βοοειδή που σφάγησαν εκτός της επικρατείας του Ηνωμένου Βασιλείου.

3. Το Ηνωμένο Βασίλειο πρέπει να λάβει κατάλληλα μέτρα για να διασφαλίζει ότι:

α) απομακρύνονται από βοοειδή ηλικίας άνω των έξι μηνών κατά τη σφαγή εγκέφαλοι, νωτιαίος μυελός, θύμος αδένας, αμυγδαλές, σπλήνας και έντερα, τα οποία έχουν ταυτοποιηθεί δια στίξεως και καταστρέφονται με τέτοιο τρόπο ώστε να αποφεύγονται όλοι οι κίνδυνοι για την υγεία των ζώων και τη δημόσια υγεία-

β) δεν περιλαμβάνεται στα σιτηρέσια μηρυκαστικών πρωτεΐνη μηρυκαστικών που προορίζεται για χρήση σε σιτηρέσια χοίρων και πουλερικών και λοιπές χρήσεις-

γ) χρησιμοποιούνται επιστημονικές δοκιμές για την παρακολούθηση της εφαρμογής των στοιχείων α) και β).

Άρθρο 4

1. Το Ηνωμένο Βασίλειο δεν πρέπει να στέλνει από την επικράτειά του προς την επικράτεια των λοιπών κρατών μελών νωπό βόειο κρέας με κόκαλα, εκτός εάν έχει προστεθεί η ακόλουθη πρόταση στο υγειονομικό πιστοποιητικό που αναφέρεται στο παράρτημα IV της οδηγίας 64/433/ΕΟΚ:

"Νωπό βόειο κρέας που προέρχεται από βοοειδή τα οποία παρέμειναν αποκλειστικά σε μονάδες στις οποίες δεν επιβεβαιώθηκε κρούσμα BSE κατά τα προηγούμενα έξι έτη".

2. Το Ηνωμένο Βασίλειο δεν πρέπει να στέλνει από την επικράτειά του προς την επικράτεια των λοιπών κρατών μελών νωπό βόειο κρέας που προέρχεται από βοοειδή τα οποία παρέμειναν σε οποιαδήποτε χρονική στιγμή σε μονάδα στην οποία διαπιστώθηκε κρούσμα BSE κατά τα προηγούμενα έξι έτη, εκτός εάν έχει προστεθεί η ακόλουθη πρόταση στο υγειονομικό πιστοποιητικό που αναφέρεται στο παράρτημα IV της οδηγίας 64/433/ΕΟΚ:

"Νωπό βόειο κρέας χωρίς κόκαλα υπό μορφή μυός από τον οποίο έχουν αφαιρεθεί οι προσκεκολλημένοι ιστοί, συμπεριλαμβανομένων των επιφανειακών νεύρων και των λεμφικών ιστών".

Άρθρο 5

Καταργούνται δια της παρούσης οι αποφάσεις 89/469/ΕΟΚ και 90/200/ΕΟΚ.

Άρθρο 6

Τα κράτη μέλη τροποποιούν τα μέτρα που εφαρμόζουν στις συναλλαγές ώστε να τα καταστήσουν σύμφωνα με την παρούσα απόφαση. Ενημερώνουν αμέσως την Επιτροπή σχετικά.

Άρθρο 7

Η παρούσα απόφαση απευθύνεται στα κράτη μέλη.

Βρυξέλλες, 27 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 224 της 18. 8. 1990, σ. 29.

(2) ΕΕ αριθ. L 62 της 15. 3. 1993, σ. 49.

(3) ΕΕ αριθ. L 395 της 30. 12. 1989, σ. 13.

(4) ΕΕ αριθ. L 225 της 3. 8. 1989, σ. 51.

(5) ΕΕ αριθ. L 146 της 9. 6. 1990, σ. 29.

(6) ΕΕ αριθ. L 105 της 25. 4. 1990, σ. 27.

(7) ΕΕ αριθ. L 152 της 4. 6. 1992, σ. 37.

(8) ΕΕ αριθ. L 172 της 7. 7. 1994, σ. 23.

(9) ΕΕ αριθ. L 172 της 7. 7. 1994, σ. 25.

(10) ΕΕ αριθ. 121 της 29. 7. 1964, σ. 1977/64.

(11) ΕΕ αριθ. 121 της 29. 7. 1964, σ. 2012/64.